作者：王千秋
词牌/韵律：沁园春

paragraphs: 豆蔻娇春，烟花羞暖，物华渐嘉。
也不须莺怨，桃封绛萼，也不须蜂恨，兰郁金芽。
料是东君，都将和气，分付清丰诗礼家。
充闾庆，有青毡事业，丹凤才华。
乘槎。
早上云霞。
侍祠甘泉瞻羽车。
试笑凭熊轼，嘉禾合穗，进思鱼钥，菡萏骈花。
萧寇勋名，龚黄模样，入拜行趋堤上沙。
今宵里，且觥船满棹，醉帽敧斜。